تانینمیش صنعتکار “خانعلی صیامی” دونیادان گؤز یومدو
چوخ تاسوفله یاییلان خبرلره اساسن، آذربایجانین تانینمیش فوتوگرافری اوستاد خانعلی صیامی ۶۱ یاشیندا دونیادان گؤز یومموشدور.
خانعلی صیامی ۱۳۳۱ینجی ایلین اسفند آییندا کلیبرده دونیایا گؤز آجمیش، ایرانین تانینمیش فوتوگرافرلریندن اولموش و آذربایجانین طبیعی و تاریخی گؤزللیکلرینین شکیللرینی چکن ایلک صنعتکارلارداندیر. صیامی آذربایجان حال- هاواسیندا چکیلمیش ایکی سینما فیلمینینده (سارای و سکوت کوهستان فیلملری) چکیلیشینده یاخیندان اشتراک ائتمیش و بو ایکی فیلمین شکیل چکمه ایشلرینی عهدهسینه گؤتورموشدور.
خانعلی صیامینین جنازهسی شنبه گونو آبان آیینین ۴ینده تبریزین عکاسلار انجومنی دفتریندن مشایعت اولوب و بو شهرین صنعتکارلار مزارلیغیندا تورپاغا تاپشیریلاجاقدیر.
آذربایجان ادبیات و اینجهصنعت سایتی (ایشیق) امکداشلاری آدیندان بو ایتگینی صیامی عائلهسینه، صنعتکارین دوستلارینا، صنعتکارلار و فوتوگرافرلر جمعیتینین بوتون عضولرینه باش ساغلیغی دئییر، صنعتکارین خاطرهسینی عزیزلهییریک.
ایشیق
(آذربایجان ادبیات و اینجه صنعت سایتی)
۲ مهر ماه ۱۳۹۲
azb_Arab azb_Arab azb_Arab azb_Arab azb_Arab azb_Arab azb_Arab pes_Arab